SATTVA - Centar zdravlja i sreće

Velika Sudarshan Kriya
2022-12-15 18:30 - 20:00, 2022-12-22 18:30 - 20:00, 2023-01-05 18:30 - 20:00 (Europe/Zagreb) | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ joga asane
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Donacija:
+ 200 kn za 10 dolazaka u 3 mjeseca
+ 120 kn za 5 dolazaka u 2 mjeseca
+ 30 kn za 1 dolazak
Napomena: Program je otvoren samo onima koji su prošli Art of Living Program sreće.

Mala škola vege kuhanja - Slastice
2022-12-20 18:00 - 20:30
ZAŠTO MORA BITI ZDRAVIJE?
Već je dobro dokumentirana štetnost bijelog šećera i bijelog brašna na naš organizam, a dobar dio nas ne podnosi niti laktozu. Stoga, radimo slastice koje su slatke na prirodan način, od suhog voća i prirodnih sladila, u sirovim slasticama za biskvit koristimo orašaste plodove, a kremu radimo od, primjerice, banana i avokada.
DOBRO, KAKO ONDA IZGLEDAJU TE SLASTICE?
Izgledaju prekrasno, hvala na pitanju, a niti okus im nije loš, da tako kažemo. Spomenute sirove slastice su okusom superiornije ostalima, jer su čista koncentracija okusa suhog i svježeg voća, orašastih plodova, kakaa i začina. Kreme i pudinge radimo od avokada, banana, chia sjemenki, batata i slatkih tikvi koje su divne strukture i, opet, sjajnog okusa u kombinaciji sa sastojcima koje poželimo. Za pečenje koristimo kombinacije različitih vrsta brašna, a biskvit vežemo bananama, psiliumom, chia sjemenkama ili jogurtom.
MOŽEMO LI ONDA TE SLASTICE JESTI KOLIKO ŽELIMO?
Ovisi o tome koliko želimo. One su i dalje bogate ugljikohidratima iz brašna i prirodnih šećera, te mastima iz orašastih plodova pa ćemo ih konzumirati umjereno, ako tako nešto postoji u blagdansko vrijeme. Srećom, vrlo su zasitne i zadovoljavaju potrebu za slatkim bez naknadnog buđenja želje za ponovnom porcijom, ako znate što želimo reći. A, ako ste poput nas, znate što želimo reći…
VODITELJ RADIONICE
Ivan Palijan je dugogodišnji učitelji joge, vegetarijanac i učitelj ayurvedskog kuhanja pa njegova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Preporučena minimalna donacija za radionicu je 170 kn. Možete je uplatiti prije početka radionice na žiro-račun udruge SATTVA – Centar zdravlja i sreće ili je ostaviti u kutiji za donacije pri dolasku na radionicu.
Radionica traje dva i pol sata, od 18:00 do 20:30, a prijaviti se možete do dan prije radionice na naše kontakte.

SRI SRI YOGA INTENZIV
2023-01-09 18:00 - 2023-01-11 21:00
ISKUSTVO ISTINSKE JOGE NA LAGAN NAČIN
Tečaj joge koji vas vodi duboko u iskustvo istinskog mira i ravnoteže, te ostavlja s tehnikama i znanjem koje će vas služiti cijeli život. Izuzetan doživljaj za početnike i one s već stečenim iskustvom

Niz tradicionalnih joga položaja u koje možemo ulaziti prema vlastitim sposobnostima
Jednostavne tehnike disanja (pranayame) za umirivanje misli i emocija
Vođene meditacije uvode um u stanje mira i povišene svijesti
Znanje o jogi iz izvornih spisa za dublje razumijevanje životnih procesa
Dodatno znanje i informacije o ayurvedi, drevnoj znanosti o životu, za dobrobit našeg tijela
Pojačana fleksibilnost, ravnoteža i snaga tijela i uma, uz dublje razumijevanje sebe

Opis
U Sri Sri Yogi možemo pronaći pravi ritam i granice našeg tijela, te unutar njih položaje koji nas dovode do dubokog unutarnjeg mira. U deset sati, raspoređenih na 4 dana, polako putem joga asana, pranayama, vođenih meditacija i znanju o jogi i ayurvedi dolazimo do boljeg razumijevanja sebe, svoga, tijela, uma i tolikog željenog mira.
Uz mir, pronalazimo stabilnost, fleksibilnost i snagu u svome umu i u svome tijelu. To se sve događa spontano, bez prevelikog napora, jer cijelo vrijeme idemo samo do granica svojih trenutnih mogućnosti. Ono što nas na kraju oduševi, jest da su one puno veće nego što smo mislili! A to je joga. Ako ste mislili da su joga samo fizičke vježbe, ugodno će vas iznenaditi ovo iskustvo i tradiocionalna definicija joge kakvom je poznaju drevni vedski spisi iz kojih imamo najstarije zapise o njoj.
Bez obzira jesmo li početnik ili imamo prethodno iskustvo, Sri Sri Yoga će svakom donijeti duboki doživljaj. Satovi Sri Sri Yoge su trenuci humora, veselja, ali i duboke mudrosti koja se dijeli na lagan i svakodnevnim jezikom isporučen način. Za one koji traže duhovnu dimenziju života, uz snagu da se suoče sa izazovima svakodnevice, Sri Sri Yoga je savršen tečaj.
Sri Sri Yoga se, uz ostale Art of Living programe, podučava u preko 150 zemalja u svijetu. Njenu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Sadržaj tečaja
Na Sri Sri Yoga tečaju imamo priliku naučiti i iskusiti:

Niz tradicionalnih joga položaja za veću fleksibilnost, snagu i stabilnost tijela i uma
Pranayame (tehnike disanja) za umirivanje uma i balansiranje životne energije
Vođene meditacije kojima dobivamo iskustvo dubine vlastitog bića
Znanje o jogi iz tradicionalnih vedski izvora poput Patanđalijevih Joga-sutri i Bagavad-gite
Znanje o ayurvedi, drevnoj znanosti o životu kako bismo pomogli našem tijelu da postigne optimalno zdravstveno stanje
Znanje o prehrani kojom si možemo pomoći i izvući najbolje iz naše prakse

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Tečaj nam omogućava da uvedemo jogu u svoju svakodnevicu, da ovu praksu radimo svakodnevno i promatramo kako rastemo i poboljšavamo vlastiti život u svakome pogledu. Redovni satovi Sri Sri Yoge u SATTVA – Centru zdravlja i sreće pomoći će nam da svoju praksu usavršimo i produbimo. Ukoliko ih još nismo pohađali, Art of Living Program sreće i tečaj Sahaj Samadhi meditacije će nas naučiti još neke tehnike koje će nam produbiti osjećaj lakoće i energiziranosti.
Cijena
Redovna cijena je 500 kn. Cijena s popustom za umirovljenike, studente i nezaposlene je 400 kn. Cijena za ponavljače je 100 kn, a ako dovedu nekoga sa sobom onda je za radionica besplatna.
Termini
Radionica se održava od ponedjeljka do srijede, svaki dan od 18 do 21 sat, u tri termina po tri sata.

Velika Sudarshan Kriya
2023-01-12 18:30 - 20:00, 2023-01-19 18:30 - 20:00, 2023-01-26 18:30 - 20:00, 2023-02-02 18:30 - 20:00
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ joga asane
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Cijena:
+ 16 EUR (120 kn) za 5 dolazaka u 2 mjeseca
+ 4 EUR (30 kn) za 1 dolazak
Napomena: Program je otvoren samo onima koji su prošli Art of Living Program sreće.

Vege kuhaonica – Zima
2023-01-23 18:00 - 21:00
Čak i ako cijele dane provodimo pred kompjutorom pogled nam mora ponekad pobjeći negdje kroz prozor i podsjetiti nas – da, zima je i, da, hladno je vani.
Obući ćemo nekoliko slojeva prije nego nam nos proviri kroz vanjska vrata, a da bismo pomogli tijelu da se nosi s kronično niskim temperaturama pripremit ćemo mu i hranu koja će ga zagrijati (malo praha kajenske paprike u čarape se ne broji u prehranu). Na ovoj kuhaonici ćemo korjenasto povrće ćemo kombinirati sa zeljaricama u glavnom jelu kako bismo maksimalno iskoristili povrće koje nam se nudi u ovo doba godine. Sada, ako ikada, odgovarat će nam izdašnija hrana pa ćemo posegnuti za domaćim receptima, domaćim grahom i krumpirom pa ih pripremiti na zanimljiv i zdraviji način. Na kraju ćemo se obeznaniti od zadovoljstva izazvanog kombinacijom vruće čokolade i kolača s bundevom.
ŠTO KUHAMO
+ Juha od brokule sa suncokretovim sjemenkama
+ Zapečeni grah s korjenastim povrćem
+ Pareno zeleno povrće
+ Topla krumpir salata
+ Kratko kiseljeno povrće
+ Vruća čokolada
+ Kolač od bundeve
HOLISTIČKA PREHRANA
Holistička prehrana je prilagođena našoj psihofizičkoj konstituciji, našem zdravstvenom stanju, godišnjem dobu, te sadrži namirnice bez aditiva i industrijske obrade. Kako bismo iskoristili njen puni potencijal obraćamo pažnju na svaki aspekt pripreme namirnica za obrok, od njihovog izbora do njihove obrade i načina konzumacije.
SADRŽAJ RADIONICE
U dva i pol sata radionice imamo prilike čuti i vidjeti kako izgleda cjeloviti obrok, kako pravilno koristiti namirnice i začine, te na koji način ih je najbolje pripremiti kako bi se sačuvali njihovi hranjivi sastojci. Koristimo sezonsko povrće i voće koje se može nabaviti kod lokalnih proizvođača i dobavljača. Biramo organski uzgojene žitarice i grahorice koje odgovaraju našim trenutnim potrebama za nutrijentima, sjemenke i orašaste plodove koji će upotpuniti prehranu i začine koji će obrok učiniti ukusnijim i probavljivijim. Svaki obrok mora zadovoljiti svih naših pet osjetila.
Radionica se sastoji od teorijskog i praktičnog dijela. Počinjemo s teorijskim u kojem se upoznajemo s načelima holističke kuhinje, načina odabira namirnica, njihove pripreme, te prilagodbe i obrade. Nakon toga svi zajedno pripremamo obrok i uživamo u njemu.
VODITELJ RADIONICE
Ivan Palijan je dugogodišnji učitelji joge, vegetarijanac i učitelj ayurvedskog kuhanja pa njegova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Cijena radionice je 25 EUR (188,36 KN). Plaćate na račun nakon prijave, prijava se smatra gotovom nakon uplate. Broj polaznika je ograničen na 6.
Radionica traje oko dva i pol sata, od 18:00 do 20:30, a prijaviti se možete do dan prije početka radionice na naše kontakte.

RADIONICA DISANJA I MEDITACIJE - PROGRAM SREĆE S IVANOM PALIJANOM
2023-01-30 18:00 - 2023-02-01 21:00
Art of Living Program sreće je radionica na kojoj, uz jogu, vježbe disanja, meditaciju i praktično znanje, učimo sudarshan kriyu – središnju i jedinstvenu tehniku Art of Livinga za smanjivanje stresa, podizanje razine energije i pronalaženje dubljeg uporišta u životu

Redovitim prakticiranjem sudarshan kriye se trajno rješavamo stresa
Učimo prepoznati obrasce ponašanja našeg uma i kako se nositi s njima
Kontroliranjem vlastitog daha možemo utjecati na naše misli i emocije
Jednostavne vježbe istezanja opuštaju tijelo
Jogom i tehnikama disanja pripremamo se za meditaciju
Otkrivamo kako smo nepresušni izvor entuzijazma, ljubavi, mira i radosti

Sadržaj tečaja
U tri dana, u ukupno 9 sati radionice, imamo priliku naučiti jednostavne joga vježbe, tehnike disanja, sudarshan kriyu, iskusiti meditaciju i ponijeti kući jednostavne mudrosti koje će nam pomoći da osmijeh i razinu energije koju steknemo zadržimo i povećamo na dugo vremena. Cilj je radionice potaknuti nas da osjetimo unutarnji mir, ljubav i izvor čiste sreće koji smo mi sami.
U životu svi želimo biti sretni. Zapravo, sve što radimo, radimo kako bismo bili sretni, trčimo za vanjskim poticajima kako bismo je ostvarili. No, izvor sreće smo mi sami, a kada to otkrijemo, ona nas nikada više ne napušta, bez obzira na situaciju. Kako bismo to otkrili i zadržali potrebno je primijeniti neke tehnike i znanje.
Sudrashan kriyu je svijetu dao Sri Sri Ravi Shankar, osnivač fondacije Art of Living. Tajna daha leži u tome da njime možemo utjecati na naš um i da se svaki umni obrazac, poput misli i emocija, može povezati s dahom. Ovisno o tome kako se osjećamo to utječe na naš dah, ali možemo djelovati i u suprotnom smjeru.
Art of Living Program sreće se, uz ostale Art of Living programe, podučava u preko 150 zemalja u svijetu. Njegovu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Na Art of Living Programu sreće imamo priliku naučiti i iskusiti:

Joga asane kroz jednostavne položaje za koje nije potrebno prethodno iskustvo
Pranayame (tehnike disanja) kojima umirujemo naš um
Sudarshan kriyu koja djeluje na fizički, mentalni i duhovni aspekt našeg bića i vodi nas u duboko i energizirajuće unutarnje iskustvo
Vođene meditacije koje um vode prema unutra i opuštaju nas tjelesno i mentalno
Niz praktičnih mudrosti koje nam pomažu da sačuvamo mir svoga uma u svakodnevnim situacijama
Načine kako poboljšati svoju djelotvornost na poslu i odnose s drugim ljudima
Kako upoznati i prihvatiti sebe.

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Iskustvo radionice i sudarshan kriye promijenile su nabolje živote milijuna ljudi. Kako bi se dobio njihov maksimum, potrebno je naučeno na radionici nastaviti prakticirati. Svaki sudionik dobiva niz tehnika, tzv. kućni program, koji se sastoji od jednostavnih joga vježbi, tehnika disanja (pranayama) i sudarshan kriye. Preporuča se nakon radionice nastaviti s Tečajem Sahaj Samadhi meditacije i Art of Living Tečajem tišine kako bi se dobili kompletno Art of Living iskustvo.
Cijena
Redovna cijena je 126,09 EUR (950 kn). Cijena s popustom za umirovljenike, studente i nezaposlene je 92,91 EUR (700 kn). Cijena za ponavljače je 13,27 EUR (100 kn), a ako dovedu nekoga sa sobom onda je za njih radionica besplatna.
Termini, prijave i učitelji
Radionica traje 3 termina po 3 sata, ponedjeljkom, utorkom i srijedom od 18:00 do 21:00 sat.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Tečaj vodi Ivan Palijan.

TEČAJ AYURVEDSKOG KUHANJA S IVANOM PALIJANOM
2023-02-06 18:00 - 2023-02-08 21:00
Drevno znanje ayurvede, znanosti o životu, omogućuje nam da svoje obroke planiramo sukladno našim potrebama, našoj tjelesnoj konstituciji, godišnjem dobu, dobijemo optimalnu količinu nutrijenata i energije, te oduševimo svih naših pet osjetila!

Naučimo pripremati obroke za naše specifične potrebe i potrebe naših ukućana
Osjećamo se laganima i punima energije uslijed eliminacije suvišne vrste i količine hrane
Pripremamo hranu na jednostavan način kako bismo zadržali maksimum hranjivih tvari
Usvojimo principe o pet elemenata i tri doše od kojih je sastavljeno naše tijelo i okolina
Osnovno znanje o prikladnosti pojedinih namirnica za određene tjelesne konstitucije
Naučimo razumijevati i osvijestimo procese u svojem tijelu o kojima ovisi naše zdravlje

Znati kuhati znači znati i jesti. Da bismo zadržali zdravlje trebali bismo jesti odgovarajuću vrstu hrane u odgovarajuću količini, odgovarajućim omjerima i pripremljenu na odgovarajući način. Ayurvedsko kuhanje znači baš to i nije nimalo komplicirano. Ayurveda je drevna vedska znanost o životu i bazira se na proučavanju prirodnih zakona i njihovom poštivanju.
Da bismo pripremili hranu na ayurvedski način, odnosno na način koji najviše odgovara našoj tjelesnoj konstituciji, trebamo usvojiti i razumjeti neke principe. Sve u našem tijelu i našoj okolini je napravljeno od pet elemenata (prostor, zrak, vatra, voda, zemlja), odnosno njihovih kombinacija koje čine tri doše (vata, pita, kapha). Naša tjelesna konstitucija je kombinacija tih doša i ovisno o onoj koja je dominantna, biramo hranu koju ćemo konzumirati.
Isti elementi, odnosno doše, su prisutni, dakako, i u hrani, a naučit ćemo i načine kako pripremiti namirnice kako bismo iz njih izvukli maksimum i učinili ih najprikladnijima za konzumaciju. Pravilo je da ih učinimo što probavljivijima, da omogućimo tijelu što lakšu eliminaciju suvišnih tvari, ne remetimo naše doše i učinimo ukusnima za prste polizati!
Tečaj ayurvedskog kuhanja se u Indiji unutar Art of Living fondacije podučava proteklih desetak godina, a zadnjih godina se podučava i u Europi. Podučavaju ga osposobljeni i motivirani učitelji, u čijem znanju i ukusnoj hrani već uživa na tisuće ljudi.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Sadržaj tečaja
Na Tečaju ayurvedskog kuhanja imamo priliku naučiti i kušati:

Kako pripremati cjelovit obrok koji uključuje juhu, glavno jelo, prilog, salatu i desert
Veganske obroke koji potpuno zadovoljavaju sve potrebe našeg organizma
Praktično znanje i tehnike potrebne za pripremu kvalitetnih obroka
Teorijsko znanje o ayurvedi, o njenim principima i tumačenju prirodnih zakona
Znanje o namirnicama, njihovim svojstvima i odnosima prema pojedinim došama
Detox organizma prilikom 3 dana tečaja čija je posljedica osjećaj lakoće i energiziranosti

Preduvjeti
Nema ih. Svatko stariji od 18 godina može pristupiti tečaju. Preporučamo prije tečaja obaviti konzultacije s ayurvedskim liječnikom, ako još nisu napravljene. Ukoliko postoje neke zdravstvene tegobe ili netolerancija na hranu jelovnik na tečaju se prilagođava prema tome.
Što nakon toga?
Tečaj nam omogućava da uvedemo nove zdrave navike u svoju svakodnevicu. Principi koje ovdje naučimo i tehnike kuhanja koje isprobamo, omogućuju nam da svakom receptu i namirnici pristupimo na pravilan način pa čak i onu hranu koju volimo, a isprva ne djeluje da je u skladu s ayurvedskim principima i čini se da nam ne odgovara, možemo pripremiti na zdraviji način. Za holistički pristup zdravlju preporučamo ostale tečajeve Art of Livinga, Art of Living Program sreće za smanjivanje stresa i Sri Sri Yoga tečaj za fizičku kondiciju.
Cijena i plaćanje
Redovna cijena je 760 kn. Cijena za ponavljače je 380 kn. Plativo je i do 6 rata kreditnim i bankovnim karticama.
Termini, prijave i učitelj
Radionica se održava u tri termina po tri sata, ponedjeljkom, utorkom i srijedom od 18:00 do 21:00 sat.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Radionicu vodi Ivan Palijan, Art of Living učitelj s dugogodišnjim iskustvom.
